section_heading: Biljni svijet
paragraph_text: thumb|150px|Proljetno cvijeće Aljaska se nalazi na raskrižju između Azije i Sjeverne Amerike. Tijekom posljednja dva milijuna godina, ovo područje je uglavnom bilo povezano s biljnim svijetom sjeveroistočne Azije ali ne i Sjeverne Amerike. Uzrok tome je bilo periodično stvaranje kilometrima dugačkog kontinentalnog ledenog mosta, koji je prekrivao većinu Kanade i sjever kontinentalnog dijela Amerike te na taj način u više navrata tijekom tog vremenskog razdoblja odvajao Aljasku od Sjeverne Amerike. Istovremeno su se Beringovim prolazom biljke i životinje sjeverne Azije širile u područje Aljaske. Iz tog razloga na Aljasci postoje mnoge biljne vrste koje se može naći i u Aziji, ali u ostatku Sjeverne Amerike ih nema. Takve biljke se nazivaju Beringske endemične biljne vrste, a pojavljuju se samo unutar velikog područja koje je tijekom pleistoncenskog širenja leda bilo bez leda.